ועדת החינוך, התרבות והספורט, כנסת 24, פרוטוקול מספר 34, 2021-10-19 15:45

שרן השכל: אני פותחת את ישיבת הוועדה.

שרן השכל: הנושא – תקנות מכוני הכושר שהביא משרד התרבות והספורט לשולחננו.

שרן השכל: אנחנו נדון ברביזיה.

שרן השכל: אני ביקשתי בקשה לדיון מחדש בעניין התקנות.

שרן השכל: האם הוועדה הולכת להצביע על פתיחת הדיון ופתיחת התקנות?

שרן השכל: מי בעד?

שרן השכל: הצבעה הרביזיה התקבלה.

שרן השכל: ההצעה עברה ואנחנו פותחים את הדיון.

שרן השכל: מה שנאמר לנו הוא שאין בעצם תעודת עזרה ראשונה והחייאה אלא רק תעודת עזרה ראשונה.

שרן השכל: לכן אנחנו רוצים לתקן את המסמך ולשים אך ורק תעודת עזרה ראשונה.

שרן השכל: משרד התרבות והספורט, בבקשה.

שרן השכל: אתם רוצים לנמק?

שלמה סגיה: אני בדקתי ברוב המוסדות שמכשירים.

שלמה סגיה: המינוח שהם משתמשים בו זה "קורס עזרה ראשונה".

שלמה סגיה: אפילו משרד החינוך משתמש במונח הזה.

שרן השכל: אוקיי- אז שעברו קורס עזרה ראשונה.

תמי סלע: - - - תעודה בתוקף, זה היה חשוב לכל הגורמים.

תמי סלע: אז בעצם הנוסח הוא: "ובלבד שבכל עת שבה לא נוכח מדריך במכון הכושר ינכח במקום אדם שעבר קורס עזרה ראשונה ובעל תעודה בתוקף".

שרן השכל: בסדר?

שרן השכל: אז אנחנו נצביע על הנוסח החדש.

שרן השכל: מי מחברי הכנסת בעד?

שרן השכל: הצבעה הנוסח התקבל.

שרן השכל: תודה, ההצעה עברה.

שרן השכל: תודה רבה לכולכם, ישיבה זו נעולה.